Diari Oficial de la Generalitat Valenciana


Sumari del DOGV 1065, del 16-05-1989 (1989/813864)

ORDRE de 3 d'abril de 1989, de la Conselleria d'Agricultura i Pesca, per la qual es reglamenten ajudes a la formació, la millora de la gestió i el foment de la investigació en el sector industrial agro-alimentari.
---------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/04/03/(3)/dof/vci/html**

### Dades del document

Número de DOGV
:   1065

Data del DOGV
:   16-05-1989

Secció del DOGV
:   DISPOSICIONS GENERALS

Número del document
:   1989/813864


Data del document
:   03-04-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 3 d'abril de 1989, de la Conselleria d'Agricultura i Pesca, per la qual es reglamenten ajudes a la formació, la millora de la gestió i el foment de la investigació en el sector industrial agro-alimentari.  
La innovació tecnològica en la indústria és una condició necessària perquè les empreses assolesquen un nivell de competitivitat tal que els permeta adequar-se a les exigències noves del mercat i a l?evolució dels preus relatius dels factors productius.  
El foment de la investigació, la experimentació i la formació, tant pel que fa a l?ocupació com a l?ensenyament reglat, constitueix un aspecte fonamental d'una política industrial agro- alimentària, per tal com amb això se n'assenten les bases del desplegament a mitjà i llarg termini.  
D'altra banda, i ateses: l?experiència obtinguda en l'aplicació de la norma que la present disposició deroga; les conclusions de les Jornades Tècniques sobre innovació tecnològica en la indústria agro- alimentària de la Comunitat Valenciana, que resumeixen les demandes dels distints sectors empresarials relacionats amb la indústria agro- alimentària; la possibilitat d'accedir a les ajudes de la CEE per als programes d'investigació i desenvolupament tecnològic,  
ORDENE:  
Article primer  
La Conselleria d?agricultura i Pesca, segons les disponibilitats pressupostàries, concedirà ajudes financeres a la millora de la formació ocupacional o reglada i de la gestió empresarial i al foment de la investigació i de la innovació o millora tecnològica en el sector industrial agro- alimentari, per tal d'adequar-lo als objectius del PEV i, si s'escau, a les línies d'actuació de la CEE.  
Article segon  
Podran sol·licitar les susdites ajudes les associacions d'empresaris, les seues federacions i confederacions, les entitats associatives de productors agraris, els sindicats de treballadors i altres entitats o institucions públiques o privades, sempre que estiguen domiciliats a la Comunitat Valenciana i que la seua activitat social, configurada sense ànim de guany, estiga relacionada amb el sector agro- alimentari.  
Article tercer  
Les ajudes s?aplicaran a plans concrets, els resultats esperats dels quals siguen d'interés general, referits a algun dels objectius següents:  
1. Fomentar la innovació tecnològica i facilitar l'accés, en especial de les PYMES, als avanços en els camps tecnològic i de gestió.  
2. Facilitar als sectors un coneixement major de l?estructura sectorial dels mercats i de les exigències tècniques, econòmiques i sanitàries que aquells comporten, cosa que permetrà l?obertura de mercats nous o bé mantenir-ne o incrementar-ne la presència als actuals.  
3. Aconseguir un aprofitament adequat dels recursos agraris i pesquers infrautilitzats o dels subproductes de la indústria agro- alimentària, i la recerca de solucions que en compensen les deficiències de tipus estructural.  
4. Potenciar la qualificació professional, reglada o ocupacional, mitjançant la promoció o realització d'activitats formatives dirigides al personal de la indústria o als empresaris o professionals de l'activitat agro- alimentària.  
5. Fomentar la investigació i innovació tecnològica i experimental, i la formació de tècnics i especialistes, a centres d'investigació i ensenyament, quan suposarà una resposta a les demandes del sector.  
Article quart  
Les sol·licituds, dirigides a l?Il·lm. Sr. Director General d'Innovació i Promoció Agrària, duran adjunta la documentació següent:  
1. Document que acreditarà la personalitat jurídica de la persona sol·licitant i del seu objecte social.  
2. Memòria explicativa, que haurà de contenir:  
- Objectius que es pretenen d'aconseguir.  
- Avaluació dels avantatges econòmics i socials, si s'escau, per a la persona peticionària, o per al conjunt del sector industrial, i sobre el sector agrari en l?àmbit de la Comunitat Valenciana.  
- Programació temporal dels treballs i/o de les inversions que es realitzaran, tot diferenciant-hi els treballs que es desplegaran en les distintes fases del pla.  
- Pressupost detallat de les despeses, pla de finançament i anàlisi de la viabilitat econòmica si s'escau.  
3. Declaració formal d'altres ajudes que hagen obtingut o sol·licitat per a la mateixa finalitat i, si s'escau, els compromissos assumits per la persona peticionària.  
4. Justificant del compliment de les obligacions fiscals i amb la Seguretat Social.  
Article cinqué  
Les subvencions concedides a cada sol·licitud podran ser de fins el 80% del pressupost de la despesa del pla que s?aprovarà.  
La determinació de les ajudes per a aquells expedients els objectius dels quals s'incloguen entre els de l'apartat 5 de l'article tercer, es fixaran d?acord amb els criteris següents:  
1. Quan es referiran a activitats de formació, se?n valoraran principalment els costs de la matrícula i/o, si s?escau, els referits a remuneracions, desplaçaments i estada del professorat, publicitat, material didàctic i despeses generals: direcció, lloguer, manteniment i diversos.  
2. Si l?objectiu està relacionat amb un procés d'investigació, innovació o experimentació, els costs comptabilitzats a l?efecte de la subvenció seran les despeses de personal, les de material no inventariable i les despeses generals.  
Article sisé  
1. Les subvencions, les concedirà el Conseller d?agricultura i Pesca, a proposta de la Direcció General d'Innovació i Promoció Agrària. La resolució que les aprovarà, en fixarà la quantia i, si s'escau, la forma i el calendari dels pagaments, i les condicions particulars que s'estimaran convenients, que haurà de complir la persona beneficiària.  
2. Per a la determinació dels percentatges d'ajudes es tindran en compte els criteris següents:  
- Importància dels objectius perseguits pel que fa a la Comunitat Valenciana, i incidència sobre el sector agrari i sobre el sector industrial agro- alimentari.  
Necessitats econòmiques o socials a què es pretén de donar resposta.  
- Nivell tecnològic del projecte.  
3. Els pagaments parcials o totals de la subvenció concedida s'efectuaran contra les certificacions d'activitats enllestides i justificades com cal, i si s'escau, d'acord amb el calendari previst en la resolució.  
Article seté  
La persona beneficiària es comprometrà a complir les condicions particulars a què es refereix l'article anterior. En cas d'incomplir-les, amb independència d'altres responsabilitats, aquest fet suposarà la pèrdua de les ajudes i l'obligació del reemborsar les quantitats percebudes incrementades amb els interessos legals.  
Article vuité  
La Direcció General d'Innovació i Promoció Agrària controlarà el compliment de les condicions dictades en cada resolució, i podrà obtenir de la persona beneficiària la informació necessària sobre el desplegament i l?execució del pla o del programa aprovat.  
Article nové  
Les subvencions objecte d'aquesta Ordre es pagaran amb càrrec al Programa 542.50.  
Aquestes ajudes són compatibles amb les sol·licitades o percebudes d'altres organismes públics de l?Administració Autonòmica, de la Central o de la CEE.  
DISPOSICIO TRANSITORIA  
Mentre la Conselleria d'Economia i Hisenda no execute la modificació tècnica derivada de l?entrada en vigor del Decret 14/1989, de 13 de febrer, de la Generalitat Valenciana, pel qual s'aprova el reglament orgànic i funcional de la Conselleria d?agricultura i Pesca (DOGV núm. 1010 de 21-02-1989), els crèdits corresponents seran els del Programa 821.10.  
DISPOSICIO DEROGATORIA  
Queda derogada l?Ordre de 16 de febrer de 1987, de la Conselleria d?agricultura i Pesca, per la qual es reglamenta la concessió d'ajudes destinades a la formació, a la millora de la gestió i al foment de la investigació en el sector industrial agro- alimentari. Això no obstant, continuarà el tràmit dels expedients acollits a la susdita disposició iniciats abans de l'entrada en vigor d'aquesta Ordre.  
DISPOSICIONS FINALS  
Primera  
Es faculta la Direcció General d?Innovació i Producció Agrària a dictar les resolucions necessàries per al desplegament i el compliment d'aquesta Ordre.  
Segona  
Aquesta Ordre entrarà en vigor l?endemà de la publicació al Diari Oficial de la Generalitat Valenciana.  
València, 3 d'abril de 1989.  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI